कटसीन को स्किप करने के लिए ESC दबाएं
फ़ारसियों का गुस्सा ऐसा था. गद्दारों, वादाखिलाफ़ी करने वालों, और मंदिर जलाने वालों के खिलाफ़ वे ऐसा प्रतिशोध लेना चाहते थे.
भले ही एथेनियाई लोगों ने इओनियों की मदद के लिए सिर्फ़ बीस जहाज़ भेजे थे, लेकिन महान राजा का गुस्सा तो उन पर भी फूटना था.
पूरे एथेंस में दहशत फैल गई.
उस समय शहर का रूप उस महानगर की तरह नहीं था, जैसा कि बाद में ये बना. इसके पास न तो नौसेना थी, न साम्राज्य था, न पार्थेनन था. यहां तक कि इसका लोकतंत्र भी मुश्किल से दो दशक पुराना था.
फिर भी, विशाल लहरों से घिरी मछली पकड़ने वाली नाव की तरह, छोटे आकार का एथेंस चारों ओर से घिरने के कगार पर खड़ा था.
लोकतंत्र के अच्छे नागरिकों की तरह, एथेनियाई लोगों ने अपने जनरल चुने. हर साल दस- और अब ये लोग इस पर बहस किया करते कि आगे क्या करना है.
इन्हीं जनरलों में से एक था, एरिस्टाइड्स - लोग उसे 'एरिस्टाइड्स द जस्ट' के नाम से बुलाते थे. वो खरा ईमानदार आदमी था जो अपने शहर के प्रति पूरी तरह प्रतिबद्ध था.
इसके अलावा, एक था- थीमिस्टोकल्स. एरिस्टाइड्स के चिर प्रतिद्वंद्वी, थीमिस्टोकल्स एक बाहरी व्यक्ति था, उसके परिवार का पता नहीं था. वो क्रांतिकारी मिजाज़ का था, सोच में पूरी तरह दुस्साहसी. वो योजनाकार था, जिसने कभी भी फौरी ज़रूरतों पर न्याय को तवज्जो नहीं दी.
लेकिन हताशा के इस समय में, ऐसे महत्वाकांक्षी लोगों ने सहमति ज़ाहिर की कि साहसी मिल्टिएड्स को सर्वोच्च कमान संभालनी चाहिए. मिल्टिएड्स ने एथेनियाई लोगों को मैराथन के मैदान में इकट्ठा होने का आदेश दिया, जहां उन्हें फ़ारसियों का इंतज़ार करना था.
तैयारी के लिए बहुत कम समय बचा था: यूबोइया की खाड़ी के पार, एथेनियाई लोगों ने फ़ारसियों को इरीट्रिया को जलाते हुए देखा था और उन्हें पता था कि अगला नंबर उनका है.